मेहुल चोकसी ने भारत छोड़ने के बाद एंटीगुआ की नागरिकता ले ली थी। एंटीगुआ में चोकसी की मौजूदगी के बारे में खबरें आने के बाद सीबीआई ने एंटीगुआ सरकार से इस बारे में जानकारी मांगी थी। इसके बाद एंटीगुआ की एजेंसियों ने इसकी पुष्टि की। एंटीगुआ और बारबूडा के ‘सिटिजनशिप बाई इनवेस्टमेंट प्रोग्राम' के तहत कोई व्यक्ति एनडीएफ निवेश फंड में न्यूनतम एक लाख डॉलर निवेश कर पासपोर्ट हासिल कर सकता है। चोकसी जनवरी के पहले सप्ताह में भारत से फरार हो गया था।